
METODOLOGIE
DE EVALUARE ȘI SELECTARE A PLANURILOR DE AFACERI
PROIECTUL “STAR ANTREPRENOR- UN START PENTRU SUCCES IN REGIUNEA SUD VEST OLTENIA!” ID  105896
CUPRINS
1 Informații generale 
1.1 Context
Concursul de planuri de afaceri se desfășoară în cadrul Activității I.A.4 –Selectarea planurilor de afaceri ce vor fi finantate in cadrul proiectului A4.2 – Selectarea planurilor de afaceri ce vor fi subventionate  – în cadrul Proiectului “STAR ANTREPRENOR- UN START PENTRU SUCCES IN REGIUNEA SUD VEST OLTENIA!” ID  105896, finanțat prin Programul România Start Up Plus, POCU 2014-2020, axa prioritară 3: Locuri de muncă pentru toți, obiectivul specific 3.7: Creșterea ocupării prin susținerea întreprinderilor cu profil nonagricol din zona urbană.

1.2 Cadrul legal aplicabil
· Ghidul solicitantului – condiții specifice  România Start Up Plus
· Contractul de subvenție, anexa 3 Corrigendum la Ghidul solicitantului
· Orientări privind accesarea fondurilor în cadrul Programului Operațional Capital Uman-POCU 2014-2020.
· OUG 40/2015 privind gestionarea financiară a fondurilor europene pentru perioada de programare 2014-2020 cu modificările și completările ulterioare
· HG nr.93/2016  Privind aprobarea normelor metodologice de aplicare a OUG 40/2015
· OUG 27/2017 pentru modificarea și completarea Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014—2020
· Regulamentul UE nr.1407/2013 privind aplicarea art. 107 si 108 din Tratatul privind funcționarea ajutoarelor de minimis
· OUG nr.77/2014 privind pragurilor naționale în domeniul ajutorului de stat
· Ordonanță de urgență nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.
· Alte acte normative adoptate după data publicării prezentei metodologii care au relevanță pentru selecția și implementarea planului de afacere.




1.3 Prezentarea proiectului
Proiectul PROIECTUL “STAR ANTREPRENOR- UN START PENTRU SUCCES IN REGIUNEA SUD VEST OLTENIA!” ID  105896 este implementat de un parteneriat format din:
- SC MEDILINE EXIM SRL –Lider de parteneriat;
- ASOCIATIA PENTRU DEZVOLTARE COMUNITATII RURALE (ADCR)- Partener 1

1.3.1 Obiectivul general al proiectului: 
Creșterea ocupării în regiunea Sud – Vest Oltenia prin dezvoltarea competențelor antreprenoriale și manageriale a minim 380  persoane și acordarea de suport pentru operaționalizarea ideilor de afaceri, înființarea și dezvoltarea  de întreprinderi non-agricole, inovative, sustenabile și incluzive,  în mediul urban, creatoare de locuri de muncă,  prin aplicarea de măsuri integrate de informare, formare antreprenorială, acordarea de consultanță și mentorat, finanțarea implementării planurilor de afaceri prin ajutor de minimis.  

1.3.2. Obiective specifice: 
Obiectivul specific 1 :Promovarea culturii antreprenoriale si cresterea gradului de informare si constientizare a beneficiilor antreprenoriatului,ca alternativa viabila de ocupare, la nivelul Regiunii Sud-Vest Oltenia, va fi atins prin organizarea deactivitati de informare/constientizare/promovare a antreprenoriatului prin mijloace adecvate grupului tinta ce vor viza promovarea accesului si participarii la formare antreprenoriala,a invatarii pe tot parcursul vietii,promovarea culturii antreprenoriale si incurajarea initierii de afaceri proprii. Se vor organiza activitati de informare atat in mediul rural cat si in mediul urban din regiunea Sud – Vest Oltenia ce vor viza:
a) promovarea activitatilor,a obiectivelor si oportunitatilor oferite prin proiect;
b) promovarea culturii antreprenoriale si incurajarea initierii de afaceri ca alternative de ocupare si ca oportunitate de invatare pe tot  parcursul vietii;
c) promovarea oportunitatii de participare la programul de formare antreprenoriala si privind subventionarea afacerilor;
d) distributia de materiale informative (3000 pliante si 1500 brosuri);
e) desfasurarea unei campanii online, prin:
· crearea unei pagini pe FACEBOOK;
· crearea unei pagini TWITTER;
· promovare online pe FACEBOOK.
Obiectivul specific 2:Dezvoltarea competentelor si abilitatilor antreprenoriale pentru 380 participanti din Regiunea Sud – Vest Oltenia prin organizarea de programe de formare antreprenoriala autorizate ANC. In cadrul proiectului se vor desfasura programe de formare antreprenoriala autorizate ANC,cu o durata de 45 ore(15 ore teorie si 30 ore practica),vizand dezvoltarea competentelor antreprenoriale pentru 380 persoane,din toate judetele regiunii Sud – Vest Oltenia, minim 20 de persoane din fiecare judet,din care 50% femei, inclusiv persoane ce fac parte din categorii defavorizate.
Obiectivul specific 3: Sprijinirea infiintarii,dezvoltarii si monitorizarii a 46 de noi afaceri in  domenii non agricole, in zona urbana din Regiunea Sud – Vest Oltenia.In cadrul acestui obiectiv se va asigura sprijinul necesar infiintarii a 46 de noi afaceri infiintate, minim 2 in fiecare judet din regiunea Sud – Vest Oltenia, la nivelul carora se vor crea minim 92 locuri de munca,prin:
a) selectia unui numar de 46 planuri de afaceri vizate a fi sprijinite prin ajutor de minimis
b) stagii de practica pentru 46 membrii GT care au planuri de afaceri selectate pentru subventionare(acorduri de practica/desfasurare stagii de practica in intreprinderi cu acelasi cod CAEN cu cel din PA selectat);
c) furnizarea de serviciilor personalizate de consiliere/ consultanta/ mentorat pentru 46 persoane cu PA selectate, inainte de infiintarea afacerilor;
d) infiintarea/functionarea/dezvoltarea a 46 afaceri pe baza planurilor de afaceri si a subventiilor acordate;
e) monitorizarea functionarii si a dezvoltarii afacerilor subventionate.
1.3.3. Grupul tinta
Grupul tinta al proiectului este format din someri, persoane inactive, persoane care au un loc de munca si infiinteaza o afacere in scopul crearii de noi locuri de munca, ce intentioneaza sa infiinteze o afacere nonagricola in zona urbana.
Grupul tinta al proiectului include un numar de 380 de persoane care doresc sa initieze o activitate independenta.
Grupul tinta al proiectului trebuie sa aiba domiciliul/resedinta in regiunea de implementare a proiectului (Sud Vest Oltenia: judetele Gorj, Mehedinti, Valcea, Olt, Dolj ).
Selectia participantilor se va face conform Metodologiei de selectie a participantilor la cursurile de formare din cadrul proiectului “STAR ANTREPRENOR- UN START PENTRU SUCCES IN REGIUNEA SUD VEST OLTENIA!” ID  105896.
La nivelul grupului țintă structura de gen va fi de 50% femei  din numărul total al participanților.
La data înscrierii în proiect membrii GT trebuie sa aibă vârsta cuprinsă între 18-64 ani.




1.3.4.Bugetul schemei de minimis și modalitatea de acordare a ajutorului de minimis.
În cadrul proiectului vor fi acordate 46 de subvenții cu o valoare unitară de maximum 178.340,00 lei .
Pentru fiecare plan de afaceri subvenția se va acorda astfel:
1000 lei - pentru infiintare
177340 lei - pentru finantare plan de afaceri.
In total 178340 lei, care impartit la curs inforeuro din august 2016 (4.4585) inseamna 40.000 euro.

Avand in vedere 
 Ajutorul de minimis se va acorda către beneficiar în două tranșe, după cum urmează:
a. O tranșă inițială de maximum 75% din valoarea ajutorului de minimis, așa cum a fost acesta aprobat în cadrul planului de afaceri și contractului de subvenție încheiat.
b. O tranșă finală reprezentând diferența până la valoarea totală a ajutorului de minimis, după ce beneficiarul ajutorului de minimis face dovada că a realizat  venituri reprezentând minimum 30% din valoarea tranșei inițiale primite. 
 În situația în care beneficiarul ajutorului de minimis nu poate face dovada realizării  de venituri în valoarea specificată la pct. b în cadrul termenului de funcționare 12 luni din etapa a II-a specificată în Ghidului solicitantului – Condiții specifice „România Start Up Plus”, tranșa finală nu va mai fi acordată.
2.Scopul metodologiei
Elaborarea metodologiei are drept scop să asigure o procedură decizională transparentă, echidistantă și obiectivă pentru evaluarea și selectarea planurilor de afaceri depuse de persoanele selectate în Grupul Țintă al proiectului în vederea finanțării implementării planurilor de afaceri elaborate prin ajutor de minimis de până la 40000 euro (178.340 lei).
Procedura trebuie să asigure verificarea respectării criteriilor de acordare a schemei de minimis stabilite prin proiect și îndeplinirii obiectivelor și indicatorilor asumați prin proiect. 
În perioada de pregătire a planurilor de afaceri experții consultanță plan de afaceri vor acorda consultanță colectivă și individuală pentru elaborarea de planuri de afaceri corespunzătoare criteriilor de selecție și indicatorilor proiectului. De asemenea vor verifica completitudinea dosarului  ce va fi depus pentru evaluare. Pe măsura depunerii, dosarele de participare la selecția pentru finanțare  vor fi înregistrate în baza de date a GT. 
3. Criteriile de eligibilitatea stabilite pentru participarea la concursul de selecție a planurilor de afaceri
O persoana poate participa cu un singur plan de afacere
Pot participa la concursul de planuri de afaceri în vederea obținerii finanțării, organizat în cadrul proiectului „START ANTREPRENORIAT” atât persoanele care au absolvit cursul de competențe antreprenoriale în cadrul proiectului, cât și cele care nu au absolvit cursul, dar care se încadrează în criteriile de eligibilitate ale GT, respectiv:
a) Intentionează să înființeze o afacere non-agricolă în mediul urban din regiunea Sud-Muntenia
b) Au  reședința sau domiciliul în mediul rural sau urban din regiunea sud-Muntenia;
c) Nu fac parte din grupul țintă al tinerilor NEETs cu vârsta între 16-24 ani (nu sunt incluși într-o formă de învățământ, nu au un loc de muncă, nu sunt înregistrați la AJOFM ca șomeri);
d) Au absolvit un curs de formare antreprenorială, recunoscut de ANC.
Pentru a beneficia de ajutorul de minimis, întreprinderile înființate în cadrul proiectului trebuie să îndeplinească cumulativ următoarele condiții:
a) Să fie înregistrate într-una din localitățile urbane ale regiunii de dezvoltare Sud-Muntenia;
b) Să își desfășoare activitatea într-una din localitățile urbane ale regiunii de dezvoltare Sud-Muntenia;
c) Codurile  CAEN să fie activități non-agricole;
d) Reprezentantul legal al întreprinderii nu a fost supus în ultimii 3 ani unei condamnări pronunțate printr-o hotărâre judecătorească definitivă și irevocabilă, din motive profesionale sau etic-profesionale;
e) Reprezentantul legal al întreprinderii nu a fost condamnat printr-o hotărâre judecătorească definitivă și irevocabilă pentru fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Comunităţii Europene;
f) Reprezentantul legal al întreprinderii nu furnizează informaţii false;
g) Întreprinderea este direct responsabilă de pregătirea şi implementarea planului de afaceri şi nu acţionează ca intermediar pentru proiectul propus a fi finanţat;
h) Nu a fost subiectul unei decizii/ ordin de recuperare a unui ajutor de stat/ de minimis a Comisiei Europene/ al unui alt furnizor de ajutor, sau, în cazul în care a făcut obiectul unei astfel de decizii, aceasta a fost deja executată și creanța a fost integral recuperată, inclusiv dobânda de recuperare aferentă;
i) Respectă condițiile prevăzute în Ghidul solicitantului – Condiții specifice ”România Start-Up Plus”, respectiv:
· angajarea a minimum 2 persoane în cadrul afacerii finanțate prin schema de minimis;
· asigurarea funcționării întreprinderii sprijinite prin schema de minimis, pe o perioadă de minimum 12 luni pe perioada implementării proiectului aferent contractului de finanțare;
· asigurarea perioadei de sustenabilitate de minimum 12 luni, în care beneficiarul să asigure continuarea funcționării afacerii, inclusiv cu obligația menținerii locurilor de muncă;
· respectarea obiectivelor asumate prin planul de afaceri aprobat în cadrul proiectului.
Schema de minimis nu poate avea ca obiect următoarele categorii de ajutoare:
a) ajutoarele acordate întreprinderilor care își desfășoară activitatea în sectoarele pescuitului și acvaculturii, reglementate de Regulamentul (CE) nr. 104/2000 al Consiliului din 17 decembrie 1999 privind organizarea comună a pieţelor în sectorul produselor pescăreşti şi de acvacultură, publicat în Jurnalul Oficial al Uniunii Europene nr. L 17/21.01.2000;
b) ajutoarele acordate întreprinderilor care își desfășoară activitatea în domeniul producției primare de produse agricole, astfel cum sunt enumerate în Anexa 1 a Tratatului CE;
c) ajutoarele acordate întreprinderilor care își desfășoară activitatea în sectorul transformării şi comercializării produselor agricole, prevăzute în Anexa nr. 1 a Tratatului CE, în următoarele cazuri:
· atunci când valoarea ajutorului este stabilită pe baza preţului sau a cantităţii produselor în cauză achiziţionate de la producătorii primari sau introduse pe piaţă de întreprinderile în cauză;
· atunci când ajutorul este condiţionat de transferarea lui parţială sau integrală către producători primari.
d) ajutoarele destinate activităţilor legate de export către ţări terţe sau către state membre, respectiv ajutoarele legate direct de cantităţile exportate, ajutoarele destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;
e) ajutoarele subordonate folosirii mărfurilor naţionale în locul celor importate;
f) ajutoarele pentru achiziţia de vehicule de transport rutier de mărfuri.
Activitatile principale și secundare din planul de afacere nu vor putea viza domeniile exceptate de la schema de minimis evidențiate mai sus.


4. Etapele procedurii de  evaluare si selectare a planurilor de afaceri:
a) Informarea grupului țintă și a publicului cu privire la metodologia de selecție a planurilor de afaceri ce vor fi finanțate prin proiect; informarea se va realiza prin postarea metodologiei pe site-urile solicitantului și partenerilor pentru consultare publică. După termenul alocat propunerilor și observațiilor la metodologie, pe site-urile solicitantului și partenerilor se va indica link-ul la metodologia finală.
b) Depunerea planurilor de afaceri pentru jurizare în vederea obținerii finanțării, se va efectua după cum urmează: 
· Termenul de depunere a planurilor de afaceri pentru jurizare este de 30 de zile de la data publicării metodologiei definitive, pentru cursanții care au absolvit cursul de competențe antreprenoriale și au fost evaluați.
· Pentru persoanele care nu au fost înscrise în GT pentru a participa la cursul de competențe antreprenoriale, termenul de depunere a planurilor de afaceri este de 30 zile de la data publicării metodologiei de selecție-versiune definitivă.
· Planurile de afaceri ale cursanților prezentate la evaluarea ANC vor intra din oficiu la concurs. Persoanele din GT care doresc să îmbunătățească planul de afaceri vor aduce la cunoștința solicitantului și partenerilor intenția lor și vor beneficia, la cerere, de consultanță din partea experților angajați în proiect. Aceștia vor depune planul de afaceri însoțit de o cerere de înscriere la selecția planurilor de afaceri, care va fi înregistrată în Registrul  unic de intrări –ieșiri al solicitantului.
·  Depunerea planurilor de afaceri se face fizic sau se vor depune prin poștă la sediul solicitantului din Str. Gheorghe Dem Teodorescu, nr.11-13, Sector 3. 
· Pot depune de asemenea plan de afaceri la concurs și persoane care nu au participat la cursul organizat prin proiect, dar care se încadrează în categoriile eligibile ale GT, prin depunerea următoarelor documente și declarații semnate în original:
· Formularul de înregistrare individuală a participanților la operațiunile finanțate prin POCU 2014-2020- FGT; 
· Declarație pe proprie răspundere de apartenența la GT;
· Declarație pe proprie răspundere privind evitarea dublei finanțări;
· Declarație consimțământ prelucrare date personale;
Pentru dovedirea apartenenței la GT se vor depune următoarele documente suport:
· Adeverința de șomaj- pentru șomeri (original)
· Adeverința/CIM pentru angajați (original)
· Certificat constatator de la Oficiul Registrului Comerțului pentru PFA, II sau IF (original)
· Declarație pe proprie răspundere pentru persoanele inactive (original).
         Documente în copie conform cu originalul: 
· Certificat absolvire curs competențe antreprenoriale eliberat de ANC sau Adeverinta ;
· Cartea de identitate; 
· Certificatul de naștere;
· Certificatul da casătorie, după caz;
		
		
Evaluarea planurilor de afaceri va fi realizată de către un juriu format din 3 persoane, reprezentanți ai mediului de afaceri și patronatelor din aria de implementare a proiectului, cu respectarea principiilor de incompatibilitate și confidențialitate.
c) Definitivarea listei planurilor de afaceri selectate pentru finanțare, se va efectua în ordinea descrescătoare a punctajului de evaluare obținut  incluzând și  lista de rezervă. Se vor selecta  cel puțin 2 planuri de afaceri în fiecare județ. Lista planurilor de afaceri selectate pentru finanțare va fi afișată  la sediile solicitantului și partenerilor și pe site.
d) Înregistrarea și rezolvarea contestațiilor la punctajul obținut. 
e) Publicarea soluționării contestațiilor și  listei definitive a planurilor de afaceri ce vor fi finanțate prin proiect, pe site-urile solicitantului și partenerilor și vor fi comunicate prin email-uri individuale persoanelor cu planuri de afaceri aprobate pentru finanțare.
 
5.Conținutul dosarului depus pentru evaluare și procedura de depunere a planurilor de afaceri
5.1 Continutul dosarului: 
	- Planul de afacere si buget- model stabilit în proiect- Anexa 1 
- Declarație pe proprie răspundere privind evitarea dublei finanțări Anexa 2;
- Declarație pe proprie răspundere privind conflictul de interese-anexa 3;
- Cerere inscriere in concurs –Anexa 4
- Declaratie eligibilitate –Anexa 5
- Declaratie date cu character personal –Anexa 6
- Declarație de angajament- anexa 7. 
- Declarație de disponibilitate – anexa 8.
- Contestaţie rezultate Concurs Planuri de Afaceri – Anexa 9
Planul de afaceri se semnează de către autor pe fiecare pagină în colțul din dreapta jos, se paginează și se opisează cu toate paginile, numerotate manual în ordine de la “0” la “n” în partea de jos a fiecărui document, unde “0” – este pagina cu opisul , iar “n” – este numărul total al paginilor din dosarul complet, astfel încât să nu permită detașarea și/sau înlocuirea documentelor.
Toate documentele depuse fizic sau prin posta se vor pune pe un cd sau stick in format pdf iar planul de afaceri in word si bugetul si proiectiile financiare care se va depune in word sau excel. 

5.2 Procedura de depunere a planului de afaceri pentru evaluare
· Cererea de înscriere  (anexa  nr.3) la concurs a planului de afaceri va fi întocmită și depusă de persoanele care au anunțat că doresc să îmbunătățească planul de afaceri prezentat la evaluarea ANC și de către persoanele care nu au urmat cursul de competențe antreprenoriale în cadrul proiectului. 
· Cererea de înregistrare, planul de afaceri și declarațiile aferente vor fi transmise solicitantului la sediu sau prin poștă la adresa str,Gheorghe Dem Teodorescu nr.11-.13, sectorul 3 Bucuresti.
· Solicitantul va comunica aplicantului numărul de înregistrare, data și ora înregistrării.

6) Juriul de evaluare și selectare a planurilor de afaceri
Juriul va fi format din 2 experți jurizare planuri de afaceri, reprezentanți ai mediului de afaceri și patronatelor din aria de implementare a proiectului, cu respectarea principiilor de incompatibilitate și confidențialitate.
Din juriu vor  face parte, fără drept de vot, managerul de proiect , în calitate de  reprezentant al administratorilor schemei de antreprenoriat.
Secretariatul juriului va fi asigurat de expertul consultanță planuri de afaceri al solicitantului.
Anterior începerii procesului de evaluare planuri de afaceri, pentru respectarea principiilor de incompatibilitate și confidențialitate fiecare membru al comisiei va semna o declarație pe propria răspundere – anexa la prezenta metodologie. 
Persoana din juriu care se află într-o situație de incompatibilitate va solicita înlocuirea sa în termen de 3 zile calendaristice de la constatare. În acest caz, administratorul schemei de antreprenoriat va proceda la înlocuirea persoanei în cauză fără a aduce atingere demnității persoanei și drepturilor profesionale și contractuale ale celui care face obiectul conflictului de interese, respectiv incompatibilității sesizate. 
S-au definit situațiile și aspectele privind incompatibilitatea persoanelor din juriu, cum ar fi: 
dacă există împrejurări din care rezultă că este interesat sub orice formă, el, sau vreo rudă apropiată, în soluționarea unei cauze, într-un anumit mod, care l-ar determina, să fie subiectiv; 
implicare financiară indirectă; 
situația în care există elemente care conduc și chiar atestă starea de conflict de interese sau incompatibilitate cum ar fi existența unui interes personal. 
De asemenea, fiecare persoană din Juriu are datoria și obligația să păstreze, în condițiile legii, confidențialitatea deplină a datelor și informațiilor pe care le dețin sau la care au acces pe perioada desfășurării activității și să nu le utilizeze abuziv sau în folos personal, sau să le facă cunoscute unui terț pe toată perioada de desfășurare a proiectului. 
Organizatorii concursului nu poartă răspunderea pentru folosirea greșită, furtul, anularea sau pierderea dosarelor, cu excepția cazurilor de neglijență totală.
Activitatea Comisiei de evaluare și selecție se va desfășura sub atenta monitorizare a cel puțin doi observatori, persoane din echipa proiectului: Manager proiect, Coordonatori parteneri, 

7. Evaluarea planurilor de afaceri
        Evaluarea planurilor de afaceri se va realiza in doua subetape:
· verificarea planului de afacere din punctul de vedere al conditiilor de eligibilitate si conformitate; 
· evaluarea  tehnica si financiara a planului de afaceri.
Ambele evaluari se vor efectua  in baza unor  grile de evaluare. 

7.1 Verificarea condițiilor de eligibilitate și conformitate a planului de afaceri nu se punctează. Evaluarea se notează cu „DA” pentru cazul încadrării în condiția de eligibilitate și cu „NU” în cazul neâncadrării în condiția respectivă de eligibilitate.  Grila de verificare a eligibilității și conformității planului de afaceri este prezentată în anexa 10.
Expertul evaluator verifică condițiile de eligibilitate a planului de afaceri și completează Anexa 1 – Grila de verificare a condițiilor de eligibilitate  a planului de afaceri. Numai proiectele care vor primi „DA” la toate rubricile se vor califica pentru evaluarea tehnică și financiară a planurilor de afaceri.
Se va afișa pe site și se va comunica prin email fiecărui aplicant lista planurilor respinse în urma verificării condițiilor de eligibilitate și conformitate a planului de afaceri. Termenul de contestație este de 48 ore de la data publicării listei planurilor de afaceri respinse.
Planurile de afaceri acceptate intră în evaluarea tehnică și financiară.

7.2 Evaluarea tehnică și financiară a planului de afaceri
Grila de evaluare tehnică și financiară a planului de afaceri (anexa 2) urmărește asigurarea respectării condițiilor și principiilor din Ghidul de condiții specifice al programului și din contractul de subvenție, dintre care menționam: 
· structura planurilor de afaceri să conțină cel puțin elementele menționate în Ghidul de condiții specifice –România Start Up Plus  (descrierea afacerii și a strategiei de implementare, analiza SWOT a afacerii, schema organizatorică și politica de resurse umane, descrierea produselor/serviciilor/lucrărilor afacerii, analiza pieței de desfacere și a concurenței, strategia de marketing, proiecții financiare); 
· se va lua în considerare să nu se depună planuri de afaceri identice sau asemănătoare cu planuri depuse de persoane diferite. În astfel de cazuri, fie se resping planurile  de afaceri asemănătoare în proporție mare, fie, pentru asemănări de volum mai mic se penalizează ambele planuri de afaceri cu câte 10 puncte.
· se va evalua ca planul de afaceri să reflecte realitatea segmentului de piață vizat, să fie fundamentat tehnic și economic pornind de la informații verificabile în zona geografică de implementare a proiectului, 
· se va evalua dacă planul de afaceri contribuie prin activitățile propuse la îndeplinirea cel puțin a unei teme orizontale sau secundare din Ghidul de condiții specifice. La evaluarea tehnică a planului de afaceri  grila de evaluare conține criterii clare pentru punctarea suplimentara a planurilor de afaceri care propun dezvoltarea unor produse, tehnologii sau servicii care contribuie la dezvoltarea durabilă, la tranziția către o economie cu emisii scăzute de dioxid de carbon și eficiență din punctul de vedere al utilizării  resurselor, la inovare socială, utilizarea TIC, consolidarea cercetării, dezvoltării tehnologiei și inovării; 
În funcție de activitățile, obiectivele specifice și rezultatele proiectului  cele 46 de firme selectate vor prezenta următoarele caracteristici:
· 5 planuri de afaceri propun dezvoltarea unor produse, tehnologii sau servicii care contribuie la aplicarea principiilor dezvoltării durabile;
· 5 planuri de afaceri propun activități care promovează concret sprijinirea tranziției către o economie  cu emisii scăzute de dioxid de carbon și eficiență din punctul de vedere al utilizării  resurselor;
· 5 planuri de afaceri propun masuri de promovare concretă a inovării sociale;
· 12 planuri de afaceri propun masuri ce promovează concret utilizarea TIC prin implementarea unor soluții TIC în procesul de producție, prestare de servicii, furnizare de bunuri sau execuție de lucrări.
· 5 planuri de afaceri propun masuri concrete de consolidare a cercetării, a dezvoltării tehnologice, și/sau a inovării  prin derularea de activități specifice.
· 4 planuri de afaceri vor putea fi selectate din planurile de afaceri depuse de persoane care nu au participat la cursurile de formare antreprenorială organizate prin proiect, dar se încadrează în categoriile de grup țintă ale proiectului.
· 9 planuri de afaceri vor avea un obiect principal de activitate din secțiunea G a codului CAEN- comerț cu ridicata și cu amănuntul , repararea autovehiculelor și motocicletelor, cu excepția grupei CAEN 452-Întreținerea și repararea autovehiculelor.

Juriul va verifica și evalua, de asemenea, ca rezultatele economico-financiare estimate să fie justificate și realiste.
Punctajul maxim rezultat din grila de evaluare va fi de 100 puncte.  

7.3 Procedura de evaluare tehnică și financiară a planurilor de afaceri
Planurile de afaceri vor intra în evaluare în ordinea înregistrării lor în Registrul unic de intrări-ieșiri al solicitantului.
Fiecare plan de afaceri va fi evaluat de 3 evaluatori, fiecare evaluator acordând punctaje la toate capitolele planului. Se recomandă însă ca doi dintre membrii juriului (reprezentanții patronatelor, antreprenori) să evalueze cu precădere viabilitatea ideii de afacere și unul dintre evaluatori să analizeze prioritar proiecțiile financiare, având specializare în acest domeniu.
Fiecare evaluator va completa câte o grilă individuală.

În clasament vor fi incluse minim 2 planuri de afaceri din fiecare județ, în ordinea punctajului.
NU se vor acorda mai multe premii persoanelor care sunt rude de gradul 1 sau 2. 
Caracterul descrescător al clasamentului general nu va fi respectat în cazul aplicării selecției a minim două planuri pentru fiecare județ.
Selecția va avea în vedere respectare numărului de afaceri care propun măsuri ce vor promova teme orizontale și secundare prezentate la pct.7.2.
La finalizarea evaluării tehnice şi financiare, grilele individuale, cu punctajele finale vor fi înaintate de către experţii evaluatori Secretarului Comisiei de evaluare, semnate pe fiecare pagină şi datate. 
În situația unor diferențe de 10 puncte între punctajele de evaluare individuale se va efectua evaluarea în panel. 
Punctajele finale vor fi înscrise de către Secretarul comisiei de evaluare în Grila de evaluare tehnică şi financiară intermediară, și se va realiza media aritmetică pentru fiecare criteriu de evaluare din cele 3 Grile de evaluare financiară individuale. 



		7.4 Selecția planurilor de afaceri
	Ca urmare a încheierii procesului de evaluare, se va realiza ierarhizarea planurilor de afaceri prin completarea Borderoului  de mai jos. 
	Nr. crt
	Nume și prenume aplicant
	Domiciliul/reședința aplicant
	Denumire plan de afaceri
	Teme orizontale și/sau secundare abordate 
	Punctaj acordat

	
	
	
	
	
	



	Nota: Pentru aplicanții de pe ultima poziție, cu punctaj egal se va lua în considerație punctajul obținut la activitățile pentru promovarea temelor orizontale și/sau secundare.
Având în vedere indicatorii proiectului privind activitațile de promovare a temelor orizontale și secundare este posibil să fie selectate spre a fi finanţate planuri de afaceri cu punctaje mai mici decât planuri de afaceri respinse dar de a căror selectare depinde îndeplinirea indicatorilor proiectului..

8) Calendarul evaluării și selecției planurilor de afaceri va include termene (data și ora) pentru următoarele etape: 
· Depunerea planurilor de afaceri   ;
· Evaluarea planurilor de afaceri;
· Comunicarea rezultatelor selecției; 
· Depunerea contestațiilor; 
· Comunicarea rezultatelor reevaluării în urma contestațiilor;
Calendarul va fi postat pe site – urile solicitantului și partenerilor la definitivarea metodologiei de selecție a planurilor de afaceri.

9) Comunicarea rezultatelor
 Lista intermediară cu planurile de afaceri selectate pentru finantare va fi postată pe site-ul solicitantului și ale partenerilor.
Persoanele selecate vor fi anunțate și printr-un email adresat individual. 

10) Înregistrarea și rezolvarea contestațiilor
După anunțarea rezultatelor selecției planurilor de afaceri care vor primi finanțare în cadrul schemei de minimis, orice aplicant care se consideră nedreptățit în evaluare/selecție poate formula o singură contestație legată de evaluarea propiului plan de afaceri.
Contestațiile vor fi adresate juriului și se vor depune fizic sau prin posta la adresa Str. Gheorghe Dem Teodorescu, nr.11-13, Sector 3, Bucuresti  a solicitantului, în termenul anunțat la publicarea listei cu punctajul de evaluare final. (Anexa 9 – Model “Contestație rezultate concurs planuri de afaceri”).
	Contestațiile depuse vor primi număr de înregistrare în Registrul unic de intări-ieșiri al liderului de parteneriat.
			Contestațiile vor fi soluţionate de către membrii juriului în panel, re-evaluarea 
			se va efectua conform procedurii aplicate la evaluarea iniţială;
	Rezultatele re-evaluării în urma contestaţiilor vor fi anunţate prin publicare pe site-urile solicitantului și partenerilor, și prin email individual către persoanele care au contestat.
În eventualitatea în care, în urma reevaluării, Planul de Afacere reevaluat va obţine un punctaj mai mare, care schimbă ierarhia aplicanţilor, acest fapt va fi comunicat pe cale oficială către aplicanții afectați de noua ierarhie.
Clasamentul final al planurilor de afaceri va fi postat pe site și comunicat individual aplicanților.

Dispoziții finale.

a) Drepturile de proprietate intelectuală aferente planurilor de afaceri înscrise în concurs rămân în propietatea participanților. Orice tentativă de plagiat duce la descalificarea din concurs. Folosirea de materiale și informații ale altor autori este permisă cu citarea corespunzătoare a sursei.

b) Participanţii acceptă ca datele lor personale să fie folosite de către Administratorul Schemei de Minimis în cadrul prezentului concurs inclusiv în scopuri statistice.

c) Participanţii vor accepta dreptul solicitantului si partenerilor de a promova public prezentarea ideii de afaceri pentru planurile de afaceri câștigătoare și subvenționate.

d) Nerespectarea Metodologiei de concurs va rezulta în descalificarea participantului.

    		
[bookmark: _GoBack]		Anexe: 
- Planul de afacere si buget- model stabilit în proiect- Anexa 1 
- Declarație pe proprie răspundere privind evitarea dublei finanțări Anexa 2;
- Declarație pe proprie răspundere privind conflictul de interese-anexa 3;
- Cerere inscriere in concurs –Anexa 4
- Declaratie eligibilitate –Anexa 5
- Declaratie date cu character personal –Anexa 6
- Declarație de angajament- anexa 7. 
- Declarație de disponibilitate – anexa 8.
- Contestaţie rezultate Concurs Planuri de Afaceri – Anexa 9



Documente in plus fata de cele de mai sus mentionate, depuse  de persoanele care nu au participat la cursul de competențe antreprenoriale în cadrul proiectului: 
-Formularul de înregistrare individuală a participanților la operațiunile finanțate prin POCU 2014-2020 - FGT; 
                   - Declarație pe proprie răspundere de apartenență la GT ;
                   - Declarație pe proprie răspundere curs Competente Antreprenoriale;
                   - Declarație  date cu caracter personal;
       - Adeverință de șomaj- pentru șomeri (original) 
       -  Adeverință/CIM pentru angajați (original)
        - Certificat constatator de la Oficiul Registrului Comerțului pentru PFA, II sau IF 	       - Declarație pe proprie raspundere pentru persoanele inactive
       
   Documente în copie conform cu originalul: 
· Certificat absolvire curs competențe antreprenoriale eliberat de ANC;
· Cartea de identitate; 
· Certificatul de naștere;
· Certificatul da casătorie, după caz;

